22004A0206(02)



СПОРАЗУМЕНИЕ

между Европейската общност и Канада относно търговията с вина и спиртни напитки

ЕВРОПЕЙСКАТА ОБЩНОСТ,

(наричана по-долу „Общността“),

и КАНАДА,

(наречени по-долу „договарящите страни“),

КАТО ОТБЕЛЯЗВАТ, че договарящите страни желаят да установят по-тесни връзки в сектор вино и спиртни напитки,

В ЖЕЛАНИЕТО СИ да създадат по-благоприятни условия за хармонично развитие на търговията в сектор вино и спиртни напитки съгласно равнопоставеност и взаимна изгода,

СЕ СПОРАЗУМЯХА ЗА СЛЕДНОТО:

ДЯЛ I

УВОДНИ РАЗПОРЕДБИ

Член 1

Цели

1. Договарящите страни, на основата на недискриминация и реципрочност, и при условията, предвидени в настоящото споразумение, улесняват и насърчават търговията с вина и спиртни напитки, произведени в Канада и в Общността.

2. Договарящите страни предприемат всички необходими мерки, за да гарантират изпълнението на задълженията, установени в настоящото споразумение и за постигане на целите, изложени в настоящото споразумение.

Член 2

Приложно поле и обхват

Настоящото споразумение се прилага за вина от позиция 22.04 и за спиртни напитки от позиция 22.08 на Международната конвенция за хармонизирана система за описание и кодиране на стоки („Хармонизирана система“), съставена в Брюксел на 14 юни 1983 г., произведени в съгласие със законите и подзаконовите актове, уреждащи производството на вина и спиртни напитки на територията на договаряща страна.

Член 3

Определения

1. По смисъла на настоящото споразумение, освен ако не е предвидено друго:

2. В настоящото споразумение изразът „с произход“, когато се използва по отношение на названието на Общността или на някоя от нейните държави-членки или на Канада, указва, че виното или спиртната напитка са произведени в рамките на съответната юрисдикция и, ако става въпрос за вино, че виното е произведено на територията на тази юрисдикция.

Член 4

Общи правила за внос и продажба

Освен ако не е предвидено нещо друго в настоящото споразумение, вносът и продажбата на вина и спиртни напитки се осъществяват в съгласие със законите и подзаконовите актове, прилагани на територията на договарящата страна-вносителка.

ДЯЛ II

ЕНОЛОГИЧНИ ПРАКТИКИ И ПРОЦЕСИ И СПЕЦИФИКАЦИИ НА ПРОДУКТИ

Член 5

Взаимно признаване на енологични практики и процеси и спецификации на продукти

1. Общността разрешава внос и продажба на своята територия на вина с произход Канада и произведени в съгласие с:

2. Канада разрешава внос и продажба на своята територия на вина с произход Общността и произведени в съгласие с:

3. Договарящите страни признават, че енологични практики и процеси, изброени в приложение I отговарят на изискванията, изложени в член 6, параграф 2.

Член 6

Нови практики или изменения на практики

1. Всяка договаряща страна полага усилия да информира другата договаряща страна, в съгласие с процедурите, изложени в дял VII, при първа подходяща възможност, относно развития, които биха могли да доведат, по отношение на вина, произведени на нейната територия, до разрешение за енологични практика, процеси или изменение, които не са били изброени в съответния параграф на приложение I, с оглед съгласуването на общ подход.

2. Без да накърняват член 35, новите енологични практики, процеси или изменения, използвани за производството на вина отговарят на следните изисквания:

3. Договарящата страна нотифицира в срок от 90 дни другата договаряща страна, ако по отношение на виното, произведено на нейната територия, е разрешила енологична практика, процес или изменение, които не са изброени в съответния параграф на приложение I.

4. Нотификацията съдържа описание на енологична практика, процес или изменение, които не са изброени в съответния параграф от приложение I.

5. Нотифициращата договаряща страна, ако бъде помолена от другата договаряща страна, предоставя техническата документация, обясняваща разрешението за енологична практика, процес или изменение, по-специално по отношение на изискванията, изложени в параграф 2.

Член 7

Временно разрешение

Без да накърняват мерките, предвидени в член 35, вината, произведени в съгласие с енологичната практика, процес или изменение, нотифицирани от договаряща страна съгласно член 6, параграф 3, се разрешават временно за внос и продажба на територията на другата договаряща страна.

Член 8

Процедура за възражение

1. В рамките на период от десет месеца след нотификацията на договаряща страна съгласно член 6, параграф 3, другата договаряща страна може да възрази писмено срещу нотифицираната енологична практика, процес или изменение съгласно това, че не отговаря на изискванията на член 6, параграф 2, букви а) и б). Всяка договаряща страна може да поиска консултации, предвидени в член 29. Ако консултациите не решат въпроса, всяка договаряща страна може да нотифицира писмено другата договаряща страна за своето решение да отнесе въпроса до арбитраж съгласно член 31.

2. Договаряща страна не може да възрази срещу приемливостта на нотифицирана енологична практика, процес или изменение, ако вече е одобрила,освен за временни експериментални цели, същата енологична практика, процес или изменение за вина, продавани на нейната територия, под условие на оправдание на въпросните енологична практика, процес или изменение с климатичните, геологичните или други условия на производство в районите, в които ще се използват.

3. Нищо в настоящото споразумение не ограничава използването на енологична практика, процес или изменение, които не са приети от договаряща страна съгласно процедурите в настоящото споразумение в случаите, когато продуктът се продава или на вътрешния пазар на другата договаряща страна, или на пазара на трета страна.

Член 9

Изменение на приложение I

1. Договарящите страни изменят съответния параграф на приложение I, за да добавят енологична практика, процес или изменение, нотифицирани в съгласие с член 6, параграф 3, в срок от 12 месеца от датата на нотификацията.

2. Чрез дерогация от параграф 1, когато договаряща страна е поискала процедура на възражение, предвидена в член 8, договарящите страни действат в съгласие с изхода от консултациите, освен ако въпросът не бъде отнесен за арбитраж, в който случай:

ДЯЛ III

ГЕОГРАФСКИ УКАЗАНИЯ ЗА ВИНА

Член 10

Регистрация и защита в Канада

1. Наименованията, изброени в приложение III, буква a) определящи вино като вино с произход територията на Общността, при което качеството, репутацията или други характеристики на виното могат да бъдат приписани по същество на неговия географски произход и виното е официално признато и защитено като географско указание по смисъла на член 22, параграф 1 от Споразумението ТРИПС от приложимите закони в Общността, са приемливи за регистрация като защитени географски указания за вина в Канада.

2. Защитено географско указание не може да се използва за описание или представяне на вино, което не е с произход мястото, указано с въпросното защитено географско указание, включително преводи, независимо дали придружено или не с такива изрази, като „вид“, „тип“, „стил“, „имитация“ или аналогични и дали или не защитеното географско указание се придружава от препратка към действителното място на произход.

3. В съгласие с процеса на приложение, установен в канадското законодателство, Канада предприема необходимите стъпки, за да регистрира наименованията, изброени в приложение III, буква a) в списъка на защитени географски указания в Канада, след подаване на надлежна и навременна молба за регистрация.

Член 11

Защита в Общността

1. Наименованията, изброени в приложение III, буква б), които определят вино като вино с произход територията на Канада, при което качеството, репутацията или други характеристики на виното могат да бъдат приписани по същество на неговия географски произход и виното е официално признато и защитено като географско указание по смисъла на член 22, параграф 1 от Споразумението ТРИПС от приложимите закони в Канада, са приемливи за регистрация като защитени географски указания за вина в Общността.

2. Защитено географско указание, посочено в параграф 1, не може да се използва за описание или представяне на вино, което не е с произход мястото, указано с въпросното защитено географско указание, включително преводи, независимо дали придружено или не с такива изрази, като „вид“, „тип“, „стил“, „имитация“ или аналогични и дали или не защитеното географско указание се придружава от препратка към действителното място на произход.

3. В изпълнение на параграфи 1 и 2, след получаване на официална молба с дипломатическа нота от Канада, обясняваща, че наименованията в параграф 1 са географски указания, Общността предприема необходимите стъпки, за да включи наименованията в приложение III, буква б), защитени от съответните органи, отговарящи за изпълнението, така че всякакви вина, представени или описани неправилно със защитено канадско географско указание, да не се пускат на или да бъдат оттеглени от пазара.

Член 12

Обичайни понятия и преходни разпоредби

Към края на преходния период, указан тук по-долу, Канада няма да счита вече следните наименования на вина за обичайни понятия в обичайния език на Канада като обичайно наименование за вина, така както е предвидено в член 24, параграф 6 от Споразумението ТРИПС:

2. От датата на влизане в сила на настоящото споразумение, никое от наименованията на вина, изброени в параграф 1, не може да се използва за описание или представяне на канадско вино, сертифицирано като отговарящо на правилника на VQA.

Член 13

Изменения към приложение III

Договарящите страни могат, по молба на всяка от договарящите страни, да внесат изменения в приложение III, така че да отчетат всяко изменение на вътрешното си законодателство.

ДЯЛ IV

СПИРТНИ НАПИТКИ

Член 14

Регистрация и защита в Канада

1. Наименованията, изброени в приложение IV, буква а), които определят спиртна напитка като произхождаща на територията на Общността, при което качеството, репутацията или други характеристики на спиртната напитка могат да бъдат приписани по същество на нейния географски произход и спиртната напитка е официално призната и защитена като географско указание по смисъла на член 22, параграф 1 от Споразумението ТРИПС от приложимите закони в Общността, са приемливи за регистрация като защитени географски указания за спиртни напитки в Канада.

2. Защитено географско указание не може да се използва за описание или представяне на спиртна напитка, която не е с произход мястото, указано с въпросното защитено географско указание, включително преводи, независимо дали придружено или не с такива изрази, като „вид“, „тип“, „стил“, „имитация“ или аналогични и дали или не защитеното географско указание се придружава от препратка към действителното място на произход.

3. В съгласие с процеса на приложение, установен в канадското законодателство, Канада предприема необходимите стъпки, за да регистрира наименованията, изброени в приложение IV, буква a) в списъка на защитени географски указания в Канада, след подаване на надлежна и навременна молба за регистрация.

Член 15

Защита в Общността

1. Наименованията, изброени в приложение IV, буква б), при което качеството, репутацията или други характеристики на спиртната напитка могат да бъдат приписани по същество на нейния географски произход и спиртната напитка е официално призната и защитена като географско указание по смисъла на член 22, параграф 1 от Споразумението ТРИПС от приложимите закони в Канада, са приемливи за регистрация като защитени географски указания за спиртни напитки в Общността.

2. Защитено географско указание не може да се използва за описание или представяне на спиртна напитка, която не е с произход мястото, указано с въпросното защитено географско указание, включително преводи, независимо дали придружено или не с такива изрази, като „вид“, „тип“, „стил“, „имитация“ или аналогични и дали или не защитеното географско указание се придружава от препратка към действителното място на произход.

3. В изпълнение на параграфи 1 и 2, след получаване на официална молба с дипломатическа нова от Канада, обясняваща, че наименованията в параграф 1 са географски указания, Общността предприема необходимите стъпки, за да включи наименованията в приложение IV, буква б), защитени от съответните органи, отговарящи за изпълнението, така че всякакви спиртни напитки, представени или описани неправилно със защитено канадско географско указание, да не се пускат на или да бъдат оттеглени от пазара.

Член 16

Изменения към приложение IV

Договарящите страни могат, по молба на всяка от договарящите страни, да внесат изменения в приложение IV, така че да отчетат всяко изменение във вътрешното си законодателство.

Член 17

Наименования на спиртни напитки

До края на преходния период от две години от датата на влизане в сила на настоящото споразумение, Канада признава следните наименования на спиртни напитки за отнасящи се само за спиртни напитки, произведени в указаните по-долу страни, и не позволява използване на наименованията за спиртни напитки, които не са произведени изключително в така указаната страна:

2. До края на преходния период от две години от датата на влизане в сила на настоящото споразумение, Общността признава ръженото уиски като отнасящо се само за спиртни напитки с произход Канада и не позволява използване на това наименование за спиртни напитки, които не са с произход Канада.

3. Чрез дерогация от параграфи 1 и 2, договаряща страна може, след препоръка на Съвместния комитет, да позволи използване на наименование на спиртна напитка, спомената в параграфи 1 и 2 за спиртна напитка, произведена в трета страна, при условие че:

Член 18

Етикетиране на спиртни напитки

1. На територията на Канада, спиртни напитки не могат да бъдат етикетирани с израз, който е неверен, мамещ или подвеждащ, или който може да създаде погрешно впечатление относно характера, състава, качеството или стойността на спиртна напитка, и по-специално когато спиртни напитки се етикетират с наименованието или с препратка към държава-членка на Общността.

2. На територията на Общността, спиртни напитки не могат да бъдат етикетирани с израз, който е неверен, измамен или подвеждащ, или който може да създаде погрешно впечатление относно характера, състава, качеството или стойността на спиртна напитка, и по-специално когато спиртни напитки се етикетират с наименованието или с препратка към Канада.

Член 19

Производство на уиски

1. Канада гарантира, че уиски, включително канадско уиски, канадско ръжено уиски и ръжено уиски, изнесени от Канада в Общността, е спиртна напитка, произведена посредством дестилация на каша от зърнени култури:

2. Що се отнася за максималното алкохолно съдържание на уискито при дестилацията, то дестилатът, произведен в Канада между 31 декември 1990 г. и 31 декември 2002 г. с такова алкохолно съдържание, че дестилатът да има аромата и вкуса, изведени от използваните суровини, се приема за отговарящо на максималното алкохолно съдържание при дестилация, описано в параграф 1, трето тире и може да се включи в уискито, изнасяно от Канада за Общността до 31 декември 2008 г. независимо от това, че може да няма записи относно действителното алкохолно съдържание при дестилацията.

ДЯЛ V

ЕТИКЕТИРАНЕ НА ВИНА

Член 20

Принципи за етикетиране на вина

Договарящите страни се споразумяват, че информацията на етикетите за вина:

Член 21

Нови разпоредби относно етикетирането

Договарящите страни продължават да преговарят в Съвместния комитет относно правилник, приложим за етикетирането на вина с оглед да постигнат споразумение.

Член 22

Временни разпоредби

В очакване на изхода от преговорите, цитирани в член 21, вината, етикетирани в съгласие с временните разпоредби, изложени в приложение V, могат да се продават на съответните територии на договаряща страна.

ДЯЛ VI

СЕРТИФИКАЦИЯ ЗА ВНОС И ИЗИСКВАНИЯ ЗА ПРОДАЖБА НА ВИНА

Член 23

Сертификация на вина от Общността

1. Вино с произход Канада, произведено под наблюдението и контрола на някой от компетентните органи, изброени в приложение VI, може да се внася съгласно опростените разпоредби за сертификация, предвидени съгласно правилника на Общността.

2. Отделните производители могат да изготвят и подпишат документа за сертификация, ако са упълномощени за това от някой от компетентните органи.

3. Канада гарантира, че компетентен орган наблюдава и инспектира упълномощените производители и е удовлетворена, че производителите притежават необходимите възможности да изготвят документите за сертификация за внос и аналитичния доклад.

4. Канада нотифицира Общността, при поискване, относно имената и адресите на производителите, упълномощени да изготвят документа за сертификация, цитиран в параграф 2.

5. Общността не подлага вноса на вина с произход Канада на по-рестриктивна или по-обширна система за сертификация от системата, приложима на датата на влизане в сила на настоящото споразумение, и която може да се прилага за вина, внасяни от други страни, прилагащи еквивалентни мерки за наблюдение и контрол, с изключение на временните допълнителни изисквания за сертификация в отговор на логична загриженост на държавната политика.

Член 24

Сертификация на вина от Канада

1. Канада не подлага вноса на вина с произход Общността на по-рестриктивна или по-обширна система за сертификация, анализ и проверка, които следва да се предприемат от доставчика или се предприемат от канадските компетентни органи и се таксуват за сметка на доставчика, от системата приложима на датата на влизане в сила на настоящото споразумение, с изключение на временните допълнителни изисквания за сертификация в отговор на логична загриженост на държавната политика.

2. Канадските компетентни органи, в срок от период от една година от влизане в сила на настоящото споразумение, намаляват изискванията за сертификация, анализ и проверка, цитирани в параграф 1, така че изискванията да не са по-рестриктивни, отколкото е необходимо.

Член 25

Вино, произведено от грозде, замръзнало на лозата

Изразът „Icewine“ или „vin de glace“, ако е вино, произведено в Канада или Люксембург, или „Eiswein“, ако е вино, произведено в Австрия или Германия, могат да се използват за описание на вина, произведено от грозде, замръзнало на лозата и произведено при следните условия:

ДЯЛ VII

СЪТРУДНИЧЕСТВО

Член 26

Задачи на договарящите страни

1. Договарящите страни, пряко или посредством Съвместния комитет, създаден в съответствие с член 27, поддържат контакт по всички въпроси, свързани с изпълнението и функционирането на настоящото споразумение.

2. По специално, договарящите страни могат взаимно:

Член 27

Съвместен комитет

1. Съгласно настоящото споразумение се създава съвместен комитет, съставен от представители на Общността и Канада.

2. Съвместният комитет може да прави препоръки с консенсус. Той създава свой собствен процедурен правилник. Съвместният комитет се среща по молба на коя да е от договарящите страни не по-късно от 90 дни от датата на молбата, алтернативно в Общността или в Канада, по време и на място и по начин, взаимно определени от договарящите страни, включително с използване на видеоконференция.

3. Съвместният комитет следи за правилното функциониране на настоящото споразумение и може да разглежда всеки въпрос, свързан с неговото изпълнение и функциониране. По-специално Съвместният комитет отговаря за:

Член 28

Нарушение

1. Ако договаряща страна има основание да подозира, че:

тя информира незабавно другата договаряща страна, в съгласие с разпоредбите на настоящото споразумение или на споразумението от 1989 г. с последните му изменения, в зависимост от конкретния случай.

2. Информацията, предоставяна в съответствие с параграф 1, се придружава от съответните документи и включва, по-специално, следните данни относно съответното вино или спиртна напитка, доколкото тази информация е известна на договарящата страна:

ДЯЛ VIII

УРЕЖДАНЕ НА СПОРОВЕ

Член 29

Консултации

1. Ако договаряща страна реши, че другата договаряща страна не е изпълнила задължение съгласно настоящото споразумение, тя може писмено да поиска консултации с другата договаряща страна. Договарящите страни, в срок от 30 дни от датата на получаване на искането, се консултират взаимно с оглед решаване на проблема.

2. Договаряща страна, поискала консултациите, предоставя на другата договаряща страна цялата информация, необходима за подробно проучване на въпросния проблем.

3. Ако проблемът не бъде решен с консултации в срок от 60 дни от датата на получаване на искането за консултации:

Член 30

Отнасяне на спор към организация

Договарящите страни могат да отнесат всеки спор по прилагането или тълкуването на настоящото споразумение за арбитраж от компетентна организация. Всяко такова отнасяне се прави под условие на такива срокове и условия, каквито бъдат съгласувани от договарящите страни. Тези условия включват разпоредба, че двете договарящи страни се съгласяват с препращането на спора и че се задължават с решението на съответната организация.

Член 31

Арбитраж

1. При отсъствие на препратка съгласно член 30 и след решението проблемът да бъде отнесен за арбитраж в съответствие с член 29 или член 8, арбитражът се провежда в съгласие с процедурата, установена в приложение VII.

2. Всеки спор относно прилагането на член 42 може да бъде отнесен от всяка договаряща страна на арбитраж съгласно настоящия член и приложение VII. В този случай периодът за консултации, предвиден в член 29, се заменя от процедурата, изложена в член 42, параграф 2.

3. Всяка договаряща страна предприема подходящи мерки, за да гарантира изпълнение на решението на арбитрите. В случай на решение, взето след отнасяне в съответствие с член 8, се прилага член 9, параграф 2.

ДЯЛ IX

ОБЩИ И ЗАКЛЮЧИТЕЛНИ РАЗПОРЕДБИ

Член 32

Транзит — малки количества

Дялове II, III, IV, V и VI на настоящото споразумение не се прилагат за:

Член 33

Териториално приложение

Настоящото споразумение се прилага на територията на Канада и на териториите, на които се прилага Договорът за създаване на Европейската oбщност и при условията, установени в този Договор.

Член 34

Изключения

1. В случай на омонимни географски указания:

2. Нищо в настоящото споразумение не задължава договаряща страна да защитава географско указание на другата договаряща страна при обстоятелствата, предвидени в изречение второ на член 24, параграф 6, и в член 24, параграфи 7, 8 и 9 от Споразумението ТРИПС.

3. Член 17, параграф 1 не изисква от правителството на Канада да предотврати използването на регистрирана търговска марка, която е била регистрирана или прилагана преди 1 януари 1996 г., и на наименованието „Grappa di Ticino“ за някои спиртни напитки, произведени в област Ticino в Швейцария.

4. Член 17, параграф 2 не изисква от Общността да предотврати използването на „rye whisky“ за някои спиртни напитки, отговарящи на разпоредбите, установени в Регламент (ЕИО) № 1576/89 (с измененията), произведени в Съединените американски щати.

Член 35

Санитарни и фитосанитарни мерки

1. Разпоредбите на настоящото споразумение не накърняват правото на договарящите страни да предприемат санитарни и фитосанитарни мерки, необходими за защита на живота или здравето на хора, животни или растения, при условие че тези мерки не са в несъгласие с разпоредбите на Споразумението относно прилагането на санитарни и фитосанитарни мерки, съдържащи се в приложение 1A към Споразумението за СТО.

2. Без да накърнява параграф 1, всяка договаряща страна полага усилия да информира другата договаряща страна съгласно процедурите, изложени в дял VII, при първа подходяща възможност относно развитията, които биха могли да доведат, по отношение на вина или спиртни напитки, продавани на нейната територия, до приемането на такива мерки, особено такива относно определянето на конкретни граници за замърсители и остатъци, с оглед съгласуване на общ подход.

Член 36

Продажба на съществуващите преди това запаси

1. Вината или спиртните напитки, които на датата на или преди влизане в сила на настоящото споразумение са били произведени или внесени на територията на договаряща страна в съгласие с нейните вътрешни закони и подзаконови актове, но продажбата на които в тази договаряща страна би била при други обстоятелства забранена от настоящото споразумение, могат да бъдат продавани при следните условия:

2. Вината или спиртните напитки, произведени или внесени на територията на договаряща страна в съгласие с настоящото споразумение, но продажбата на които в тази договаряща страна би била при други обстоятелства забранена от настоящото споразумение, могат да бъдат продавани до изчерпване на запасите, освен ако договарящите страни не договорят нещо друго.

Член 37

Връзка със Споразумението за СТО

Договарящите страни си запазват правата и задълженията съгласно Споразумението за СТО.

Член 38

Изменение на споразумението от 1989 г.

Споразумението от 1989 г. се изменя в съответствие с приложение VIII.

Член 39

Приложения

Приложенията към настоящото споразумение са неразделна част от него.

Член 40

Автентични езици

Настоящото споразумение се съставя в два екземпляра на английски, гръцки, датски, испански, италиански, немски нидерландски, португалски, фински, френски и шведски език, като всяка от тези версии е еднакво автентична.

Член 41

Влизане в сила

Настоящото споразумение влиза в сила на първия ден на втория месец след датата, на която договарящите страни разменят дипломатически ноти, потвърждаващи приключването на съответните им процедури за влизане на настоящото споразумение в сила.

Член 42

Временно неприлагане на някои разпоредби и прекратяване

1. В случай, че бъде заявено използване в Канада на географско указание, изброено в приложение III, буква а) при обстоятелствата, предвидени в член 24, параграфи 4 и 5 и в първо изречение на член 24, параграф 6 от Споразумението ТРИПС, Канада може да избере да не прилага, в минимално необходимата степен, разпоредбите на член 10, параграф 2 и на член 14, параграф 2 от настоящото споразумение. Ако възникнат обстоятелства, описани в настоящия параграф, Канада нотифицира писмено Общността при първа подходяща възможност. Всяко позоваване на Канада на първо изречение на член 24, параграф 6 от Споразумението ТРИПС, е при условията на член 12.

2. При получаване на нотификацията, посочена в параграф 1, Общността може да поиска заседание на Съвместния комитет, която - като изключение от член 27, параграф 2, се осъществява в срок от 10 дни, ако бъде поискано това. На това заседание Съвместният комитет проучва пълния обхват от възможности, предоставени на договарящите страни да реагират на проблема, накарал Канада да се позове на параграф 1.

3. В случай, че Канада не приложи член 10, параграф 2 или член 14, параграф 2 в съответствие с параграф 1, и Съвместният комитет не постигне взаимно договорено решение в срок от 30 дни от датата, на която се е провел Съвместният комитет, в съответствие с параграф 2, Общността може да реши да не прилага някои разпоредби на настоящото споразумение, изцяло или частично, или Споразумението от 1989 г. Всякакви такива мерки, взети от Общността, са пропорционални на неблагоприятния търговски ефект, предизвикан от позоваването на Канада на параграф 1 и не могат да продължават по-дълго от неприлагането на указаните членове от Канада.

4. Общността не приема мерките в съответствие с параграф 3, когато обстоятелствата, предизвикали позоваването на Канада на параграф 1, се отнасят до наименование, за което Общността се е съгласила да се използва на пазара на Общността или на експортни пазари в изпълнение на споразумения с трети страни.

5. Всяка договаряща страна може да прекрати настоящото споразумение с едногодишно писмено предизвестие до другата договаряща страна. Ако обаче, в случай че използването на географско указание, изброено в приложения III, буква a) или IV, буква а) бъде заявено в Канада съгласно първо изречение на член 24, параграф 6 на Споразумението ТРИПС, така както е предвидено в параграф 1, Общността може да прекрати настоящото споразумение с тримесечно писмено предизвестие до Канада.

6. Ако коя да е от договарящите страни прекрати Споразумението от 1989 г., така както е изменено с настоящото споразумение, това прекратяване има за последица едновременното прекратяване на настоящото споразумение.

EN FE DE LO CUAL, los abajo firmantes, debidamente autorizados al respecto, han firmado este acuerdo.

TIL BEKRÆFTELSE HERAF har undertegnede, behørigt befuldmægtiget hertil, underskrevet denne aftale.

ZU URKUND DESSEN haben die hierzu ordnungsgemäß ermächtigten Unterzeichner dieses Abkommen unterzeichnet.

ΣΕ ΠΙΣΤΩΣΗ ΤΩΝ ΑΝΩΤΕΡΩ, οι υπογεγραμμένοι, δεόντως εξουσιοδοτημένοι γι' αυτό, υπέγραψαν την παρούσα συμφωνία.

IN WITNESS WHEREOF, the undersigned, being duly authorised to that effect, have signed this Agreement.

EN FOI DE QUOI les soussignés, dûment autorisés à cet effet, ont signé le présent accord.

IN FEDE, i sottoscritti, essendo debitamente autorizzati a tal fine, hanno firmato il presente accordo.

TEN BLIJKE WAARVAN DE ONDERGETEKENDEN, hiertoe naar behoren gemachtigd, hun handtekening onder de overeenkomst hebben gesteld.

EM FÉ DO QUE, os abaixo assinados, devidamente autorizados para o efeito, apuseram as suas assinaturas no presente acordo.

TÄMÄN VAKUUDEKSI alla mainitut tätä varten asianmukaisesti valtuutetut edustajat ovat allekirjoittaneet tämän sopimuksen.

TILL BEVIS HÄRPÅ har undertecknade befullmäktigade undertecknat detta avtal.

Realizado en dos ejemplares en Niagara-on-the-Lake, el dieciseis de septiembre de 2003.

Udfærdiget i to eksemplarer i Niagara-on-the-Lake, den sekstende september 2003.

Geschehen zu Niagara-on-the-Lake, am sechzehnten September 2003 in zwei Urschriften.

Έγινε σε δύο πρωτότυπα, στο Niagara-on-the-Lake, στις δέκα έξι Σεπτεμβρίου 2003.

Done in duplicate, at Niagara-on-the-Lake, this sixteenth day of September 2003.

Fait en double exemplaire, à Niagara-on-the-Lake, ce seizième jour de septembre 2003.

Fatto in duplice copia a Niagara-on-the-Lake, addì sedici settembre 2003.

Gedaan te Niagara-on-the-Lake, de zestiende september 2003, in twee exemplaren.

Feito em duplo exemplar em Niagara-on-the-Lake, em dezasseis de Setembro de 2003.

Tehty kahtena kappaleena, Niagara-on-the-Lake:ssa, kuudentenatoista päivänä syyskuuta 2003.

Detta avtal har upprättats i två exemplar i Niagara-on-the-Lake, den sextonde september 2003.

Por la Comunidad Europea For Det Europæiske Fællesskab Für die Europäische Gemeinschaft Για την Ευρωπαϊκή Κοινότητα For the European Community Pour la Communauté européenne Per la Comunità europea Voor de Europese Gemeenschap Pela Comunidade Europeia Euroopan yhteisön puolesta På Europeiska gemenskapens vägnar